stanford-oval/wikipedia huggingface dataset:
Louis Jourdan
Valikoitu filmografia > Elokuvat

Félicie Nanteuil (1942)
2 pisaraa viiniä (The Paradine Case, 1948)
Katselen ihmisiä (No Minor Vices, 1948)
Kirje tuntemattomalta naiselta (Letter from an Unknown Woman, 1948)
Rouba Bovary (Madame Bovary, 1949)
Paratiisilintu (Bird of Paradise, 1951)
Hirsipuukatu (Rue de l'Estrapade, 1952)
Onnen aika (The Happy Time, 1952)
Decameronen lemmenöitä (Decameron Nights, 1952)
Joutsen (The Swan, 1952)
Kuolema kintereillä (Julie, 1956)
Tuhon yö (Escapade, 1957)
Giljotiinin varjossa (Dangerous Exile, 1957)
Gigi (1958)
Kaikki unelmani (1959)
Can-Can (1960)
Hurjat barbaarit (Les vierges de Rome, 1961)
Monte Criston kreivi (Le comte de Monte-Cristo, 1961)
Il disordine (1962)
Hotel International (The V.I.P.s, 1963)
Peau d'espion 1967
Kirppu korvassa (A Flea in Her Ear, 1968)
Monte Criston kreivi (The Count of Monte Cristo, 1974)
Kuumaa rahaa (Silver Bears, 1977)
Count Dracula 1977
Rautanaamio (The Man in the Iron Mask, 1977)
Kieroa peliä (Double Deal, 1981)
Swamp Thing - mies suolta (1982)
Octopussy – mustekala (Octopussy, 1983)
Escuadrón (1987)
The Return of Swamp Thing (1989)
Komeettikanuunat (Year Of The Comet, 1992)
Aiheesta muualla

The Louis Jourdan Website (Arkistoitu – Internet Archive)
Louis Jourdan Elonetissä.
Louis Jourdan Internet Movie Databasessa. (englanniksi)
Classic Movies (1939 - 1969): Louis Jourdan
France24.com: French actor Louis Jourdan, star of 'Gigi', dies at 93
Helsingin Sanomat: "Viimeinen Hollywoodin kultakauden ranskalaishahmo" – Bond-näyttelijä Louis Jourdan kuoli (Arkistoitu – Internet Archive)
The Guardian: Louis Jourdan obituary
BBC News - Louis Jourdan, French actor and star of Gigi, dies aged 93
The New York Times: Louis Jourdan, Dashing Star of ‘Gigi,’ Is Dead at 93
Louis Jourdanin muistokirjoitus Helsingin Sanomissa (Arkistoitu – Internet Archive)
Major League Baseball -kausi 1922

Major League Baseball -kauden 1922 päätteeksi pelatussa World Series -ottelusarjassa kohtasivat edellisen kauden tapaan New Yorkin paikalliskilpailijat toisensa. Sarja pelattiin nyt paras seitsemästä -järjestelmällä, kun kolmella edellisellä kaudella oli käytetty paras yhdeksästä -menetelmää. Giants voitti Yankees'in 4–0 yhden kamppailun päätyttyä tasatilanteeseen tuomarin keskeytettyä ottelun 10. vuoroparin pelin jälkeen pimeyden takia. Kyseessä oli kolmas ja viimeinen tasapeliin päättynyt ottelu modernin World Seriesin historiassa.
NL:n tilastoja hallitsi edelleen St. Louisiin Rogers Hornsby. AL:ssä suurimman osan tilastoista vei nimiinsä toisen St.Louisilaisjoukkueen George Sisler, joka vei nimiinsä viiden tilaston ykkössijat. Kunnari- ja juoksutilastoissa paras oli Ken Williams, myös Brownsin pelaaja. Babe Ruth aloitti kauden vasta 20. toukokuuta ja pelasi 110 ottelua oltuaan alkukaudesta pelikiellossa yhdessä Bob Meuselin kanssa. 30. syyskuuta Ruth ajettiin ulos ottelusta ainoan kerran uransa aikana käytettyään halventavaa kieltä tuomaria kohtaan.
Charlie Robertson syötti American Leaguen historian kolmannen täydellisen pelin 30. huhtikuuta Chicagon voittaessa Detroitin 2–0.
Kausi oli Yankees'in viimeinen Polo Groundsilla. Vuonna 1923 valmistui Yankee Stadiumin ensimmäinen versio, joka toimi seuran kotistadionina aina vuoteen 2009 saakka, jolloin nykyinen Yankee Stadium valmistui.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 |
| --- | --- | --- | --- | --- | --- | --- | --- | --- |
| World Series | New York Yankees |    0–4 | New York Giants |    2–3 |    3–3 |    0–3 |    3–4 |    3–5 |
Aiheesta muualla

Wikimedia Commonsissa on kuvia tai muita tiedostoja aiheesta .
Baseball almanakka - American League 1922 (englanniksi)
Baseball almanakka - National League 1922 (englanniksi)
Baseball almanakka - World Series 1922 (englanniksi)
Baseball almanakka - Perfect Games(englanniksi)
Luke Askew

Luke Askew (26. maaliskuuta 1932 Macon, Georgia, Yhdysvallat – 29. maaliskuuta 2012 Portland, Oregon) oli yhdysvaltalainen näyttelijä, jonka tunnetuin rooli oli Easy Riderissa (1969).
Askew’n ensimmäinen elokuvarooli oli Otto Premingerin elokuvassa Huomenna on uusi päivä (1967), mutta varsinaisesti hänet huomattiin näyttelijänä roolissa elokuvassa Lannistumaton Luke (1967). Hän oli ensimmäisiä pitkätukkaisia näyttelijöitä, mutta joutui tässä elokuvassa pitämään hattua päänsä peittona. Seuraava elokuva oli John Waynen Vihreät baretit, jota varten Askew joutui leikkaamaan hiuksensa. Sen jälkeen tuli Easy Rider, jossa hän työskenteli Dennis Hopperin ja Peter Fondan kanssa. Se elokuva teki hänestä nykyelokuvan kulttihahmon. Myöhemmin hän näytteli pääasiassa televisiosarjoissa, kuten Bonanza, Vaarallinen tehtävä, Rockford Files, Kuuden miljoonan dollarin mies, L.A. Law, Ihmemies MacGyver, Walker, Texasista ja Big Love.
Filmografia

Huomenna on uusi päivä (1967)
Irralliset (1967)
Lannistumaton Luke (1967)
Will Penny - yksinäinen (1968)
Vihreät baretit (1968)
Paholaisen prikaati (1968)
Easy Rider (1969)
Seitsemän rohkean kosto (1972)
Kesyttömät cowboyt (1972)
Ryövärit (1972)
Walking tall part 2 - koston kierre (1975)
Pat Garrett ja Billy the Kid (1973)
Slipstream (1973)
Kova sakki (1975)
Tappava salama (1977)
Wanda Nevada (1979)
Pahuuden kosketus (2001)
Easy Riders, Raging Bulls: How the Sex, Drugs and Rock 'N' Roll Generation Saved Hollywood (2003) (dokumentti)
The Greatest Game Ever Played (2005)
Aiheesta muualla

Luke Askew Internet Movie Databasessa. (englanniksi)
Luke Askew Allmoviessa (englanniksi)
Yahoo.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
M/S Côtes des Dunes

| M/S Côte des Dunes |
| --- | --- |
 Le Côte des Dunes
Tyyppi:  matkustaja-autolautta
Lippuvaltio:   Ranska
IMO-numero:  9232527
Aiemmat nimet:  M/S SeaFrance Rodin (2001–2012) M/S Rodin (2012–2016)
Omistaja:  DFDS
Aiemmat omistajat:  SCOP SeaFrance
Rakennustelakka:  Aker Finnyards (Rauma)
Vesillelasku:  19. toukokuuta 2001
Tekniset tiedot
Pituus:  185 m
Leveys:  27,7 m
Korkeus:  36,5 m
Syväys:  6,75 m
Bruttovetoisuus (GT):  33 796
Nettovetoisuus (NT):  11 502
Koneisto:  2 × Wärtsilä 8L46B 2 × Wärtsilä 12V46B
Nopeus:  25 kn
Matkustajia:  1 900
Miehistö:  100
Autokapasiteetti:  700
Sisaralukset:  Côte des Flandres
Lähteet:  
Côte des Dunes on Aker Finnyardsin entiselle SeaFrance-varustamolle rakentama matkustaja-autolautta. Se sai nimekseen SeaFrance Rodin. DFDS osti aluksen vuonna 2016.
Sisaralus

M/S Côte des Flandres (ent. SeaFrance Berlioz)
Sisaralus > Samankaltaiset alukset

M/S Côte des Dunes ja Côte des Flandres muistuttavat ulkonäöltään Tallinkin M/S Star ja Viking Linen M/S Viking XPRS-aluksia. Kuitenkaan DFDS:n alukset eivät ole Itämeren alusten sisaraluksia.
Galleria

SeaFrance Rodin saapuu Calais’n satamaan.
SeaFrance Rodin matkalla Englannin kanaalissa.
Magnum Bonum

Magnum Bonum voi tarkoittaa seuraavia:
Magnum Bonum, perunalajike
Magnum Bonum, ruotsalainen pop-yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Magnum Bonum”, voi hakea sivunnimihaulla, laajalla sivunnimihaulla tai tekstihaulla.
Manuel Rosenthal

Manuel Rosenthal (18. kesäkuuta 1904 – 5. kesäkuuta 2003) oli ranskalainen kapellimestari ja säveltäjä. Hän sai opetusta Maurice Ravelilta.
Rosenthal aloitti lapsena viulunsoiton ja pääsi Pariisin konservatorioon vuonna 1918. Vuonna 1934 hänestä tuli Orchestre National de Francen lyömäsoittaja ja apulaiskapellimestari. Hän toimi vuosina 1944–1947 saman orkesterin ylikapellimestarina.
Manuel Rosenthal johti Seattlen sinfoniaorkesteria vuosina 1950–1951. Hänen tunnetuimpiin teoksiinsa säveltäjänä kuuluu Jacques Offenbachin musiikkiin perustuva baletti Gaîté Parisienne (1938). Hän kuoli Pariisissa 98-vuotiaana.
Magnuksen ilmiö

Magnuksen ilmiö tilanteessa, jossa pyörivä sylinteri joutuu ilmavirtauksen tielle. Nuoli osoittaa sylinteriin kohdistuvaa nostetta (Magnuksen voimaa). Kaarevat viivat kuvaavat turbulenttista vanavirtausta. Ilmavirtaus poikkeaa pyörimisen suuntaan.
Magnuksen ilmiö: alaspäin kohdistuva voima yläkierteiselle sylinterille.
Magnuksen ilmiö tai Magnus-efekti on virtausfysiikan ilmiö, joka havaitaan, kun pyörivä kappale liikkuu nesteen tai kaasun läpi. Ilmiössä kappaleen rata kaartuu pyörimisen vaikutuksesta. Kaartuminen selittyy pyörivän kappaleen vastakkaisten puolten välisellä paine-erolla.
Magnuksen ilmiö voidaan havaita takakierteenä urheilulajeissa kuten jalkapallossa, pesäpallossa ja kriketissä, ja se on tärkeä osa monien urheilulajien fysiikan tutkimusta. Magnuksen ilmiö vaikuttaa myös ohjusten lentoratoihin ja sitä voi hyödyntää laivojen ja lentokoneiden suunnittelussa (ks. roottoripurje ja Flettner-roottori).
Magnuksen ilmiö on saanut nimensä saksalaisen fyysikon Heinrich Gustav Magnuksen mukaan. Pyörivään sylinteriin kohdistuvaa voimaa kutsutaan Kutta–Joukowski-nosteeksi Martin Kutan ja Nikolai Žukovskin (tai Joukowskin) mukaan, jotka ensimmäisenä tutkivat kyseistä ilmiötä.
MaRV

MaRV (MARV, MAnouverable Re-entry Vehicle) tarkoittaa ohjuksen kärkeä, jonka lentorataa voi muutella loppuvaiheessa. Näin voidaan harhauttaa torjuntajärjestelmiä tai mahdollisesti ohjata kärki esimerkiksi tutkan avulla kohteeseen. Yhdysvaltalaiset MGM-31C Pershing II -ohjukset oli varustettu MARV-kärjillä.
Ma (mittayksikkö)

Ma (englanniksi myös Myr "million years" tai suomeksi mvs "miljoona vuotta sitten") tarkoittaa miljoonaa vuotta. Kirjaimellisesti Ma tarkoittaa megavuotta eli 1 000 000 vuotta. Tieteellisesti merkittynä  Ma = 106 a.
Megavuotta käytetään yleisesti geologiassa, paleontologiassa ja taivaanmekaniikassa erittäin pitkien aikojen ilmaisemiseen.
M. E. Huumonen

Matti Eemeli (M. E.) Huumonen (8. maaliskuuta 1884 Kempele – 20. joulukuuta 1945 Kemi) oli suomalainen opettaja ja rehtori.
Huumosen kasvattivanhemmat olivat tilanomistaja Tuomas Ohukainen ja vaimonsa 
Liisa. Hän pääsi ylioppilaaksi 1905 Oulun klassillisesta lyseosta ja valmistui filosofian kandidaatiksi Helsingin yliopistosta 1913.
Huumonen toimi vuosina 1914–1925 Kemin suomalaisessa yhteiskoulussa luonnonhistorian ja maantiedon opettajana ja sitten Kemin lyseossa luonnonhistorian ja maantiedon vanhempana lehtorina 1926–1945 sekä lyseon rehtorina 1926–1934. Hänen aikanaan Kemin lyseo pääsi muuttamaan vuonna 1930 uuteen koulurakennukseen.
Huumonen oli Kaiku-lehden aputoimittajana 1906–1907, Tietosanakirjan maantieteellisen osaston toimittajana vuonna 1919 ja Kemin kaupungin kansakoulujen tarkastajana 1926.
Huumonen oli Kemin kaupunginvaltuuston jäsenenä vuosina 1918–1921 ja 1924–1945 sekä kaupunginhallituksen jäsenenä 1933–1945 kansallisen kokoomuksen riveissä.
Huumonen oli naimisissa vuodesta 1915 filosofian kandidaatti Anna Waenerbergin kanssa.
Teoksia

Juncaceaen asemasta luonnollisessa järjestelmässä, Kirjallisten kokeiden merkityksestä ja käyttämisestä opetuksessa ja Nykyaikainen kasvien luonnollinen järjestelmä teoksessa Kemin suomalainen yhteiskoulu lukuvuonna 1917-1918. Kemi 1918
Kemin yhteiskoulua käsitteleviä kirjoitelmia ja asiakirjoja ja Kertomus Kemin yhteiskoulun 25-vuotisjuhlasta teoksessa Kemin suomalainen yhteiskoulu lukuvuonna 1922-1923. Kemi 1923
Peräpohjolan elinkysymyksiä : Kemin yhteiskoulun käsikirjoitelmia. Kemi 1923
Toimitustöitä

Asko Pulkkinen: Kasvioppi ; M. E. Huumosen toimittama. 5. painos WSOY 1937, 10. painos 1952.
M2M

M2M oli norjalainen kahden teinitytön popduo, jonka jäsenet olivat Marion Elise Ravn ja Marit Elisabeth Larsen. Bändi julkaisi kaikkiaan kaksi albumia, Shades of Purple´n ja The Big Room´n. Heidän ensimmäinen singlensä oli "Don't Say You Love Me", joka löytyy Pokémon The First Movie:n soundtrackilta.
Shades of Purple ilmestyi vuonna 2000. Albumilta julkaistiin neljä singleä: "Mirror Mirror", "The Day You Went Away", "Pretty Boy" ja "Everything You Do."
Tyttöjen toinen albumi, The Big Room, ilmestyi vuonna 2002. Singlet albumilta olivat "Everything" ja "What You Do About Me". Toisella albumilla tyttöjen äänet olivat muuttuneet, erityisesti Marionin.
Myöhemmin M2M hajosi, ja tytöt ryhtyivät soolouralle.
Diskografia > Albumit

Synger Kjente Barnesanger (1996)
Shades of Purple (2000)
The Big Room (2001)
The Day You Went Away: The Best of M2M  (2003)
Diskografia > Singlet

Don't Say You Love Me (1999)
Mirror Mirror (2000)
Everything You Do (2000)
Everything (2002)
What You Do About Me (2002)
Luke Adam

| Luke Adam |
| --- | --- |

Henkilötiedot
Syntynyt: 18. kesäkuuta 1990 (ikä 34) St. John's, NL, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  94 kg
Pelaajaura
Pääsarjaura:  2010–
Aik. seurat:  Portland Pirates (AHL) Buffalo Sabres (NHL) Rochester Americans (AHL) Columbus Blue Jackets (NHL) Springfield Falcons (AHL) Hartford Wolf Pack (AHL) Adler Mannheim (DEL) Düsseldorfer EG (DEL) Nürnberg Ice Tigers (DEL) Iserlohn Roosters (DEL)
NHL-varaus:  44. varaus, 2008 Buffalo Sabres
Luke Adam (s. 18. kesäkuuta 1990 St. John's, Newfoundland ja Labrador, Kanada) on kanadalainen jääkiekkohyökkääjä. Buffalo Sabres varasi hänet toisella kierroksella 44. pelaajana NHL:n varaustilaisuudessa 2008.
Ura > Seuraura

Isokokoinen Adam edusti vuosina 2006–2010 QMJHL:ssä St. John's Fog Devilsia, Montréal Juniorsia ja Cape Breton Screaming Eaglesia. Hän teki ensimmäisellä kaudellaan Fog Devilsissä 63 ottelussa tehot 6+9=15, mutta seuraava kausi 2007–2008 oli läpimurto Adamin tehdessä 70 runkosarjaottelussa tehot 36+30=66. Hän voitti Fog Devilsin sisäisen piste- ja maalipörssin. Kesällä 2008 Adam varattiin Buffalo Sabresiin varaustilaisuuden 44. pelaajana.
Kaudeksi 2008–2009 Adam vaihtoi QMJHL-seuraansa ja siirtyi Montréal Juniorsiin. Hän oli tehoilla 22+27=49 joukkueen toiseksi paras pistemies Nick Laytonin jälkeen. Kaudeksi 2009–2010 Adam siirtyi kolmanteen QMJHL-seuraansa Cape Breton Screaming Eaglesiin, jossa hän teki sarjan henkilökohtaisen piste-ennätyksensä tehoilla 49+41=90. Adam oli koko QMJHL:n toiseksi paras maalintekijä Gabriel Dumontin jälkeen ja hän sijoittui runkosarjan pistepörssissä viidenneksi. Kauden päätteeksi Adam valittiin QMJHL:n ensimmäiseen tähdistökentälliseen.
Adam teki huhtikuussa 2010 kolmivuotisen tulokassopimuksen Buffalo Sabresin kanssa. Hän pelasi kaudella 2010–2011 enimmäkseen farmijoukkue Portland Piratesissa, AHL:ssä, mutta peliaikaa on tullut NHL:stäkin. Adam debytoi NHL:ssä 26. lokakuuta 2010 vieraissa Philadelphia Flyersiä vastaan ja hän teki NHL-uransa ensimmäisen maalin 7. joulukuuta 2010 vieraissa Boston Bruinsia vastaan. Yhteensä Adam teki NHL:ssä 19 runkosarjaottelussa tehot 3+1=4. AHL:n puolella hän teki 57 runkosarjaottelussa tehot 29+33=62, joilla Adam oli Piratesin toiseksi paras pistemies, maalintekijä ja syöttäjä. Hän voitti myös liigan tulokkaiden pistepörssin. Adam palkittiin kauden päätteeksi AHL:n parhaana tulokkaana Dudley "Red" Garrett Memorial Awardilla ja valittiin tulokkaiden tähdistökentälliseen. Hän pelasi myös AHL:n tähdistöottelussa.
Harjoitusleirin 2011 päätteeksi Adam pääsi aloittamaan kauden 2011–2012 ylhäällä Sabresissa.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Saskatchewan 2010 | jääkiekko |  |
Adam voitti alle 20-vuotiaiden MM-hopeaa vuonna 2010.
Muuta

Adam on toisen polven NHL-pelaaja, sillä hänen isänsä Russ edusti Toronto Maple Leafsia kahdeksan ottelun verran kaudella 1982–1983.
Ma (joki)

| Ma |
| --- | --- |

Laskupaikka:  Tonkininlahti
Maat:   Laos  Vietnam
Pituus:  400 km
Ma on joki Kaakkois-Aasiassa. Se kiertää 400 kilometrin matkan Vietnamin ja Laosin lävitse, ja palaa lopulta Vietnamiin, jossa se laskee mereen Tonkininlahdella ja muodostaa Ma-joen suiston, joka on kolmanneksi suurin suisto Vietnamissa.
Make You Happy

| ”Make You Happy” Tungevaag ft>  Richard Smitt |
| --- | --- | --- |

Singlen tiedot
 Julkaistu: 15. toukokuuta 2020
 Formaatti: digitaalinen lataus
 Tuottaja(t): Tungevaag
 Tyylilaji: EDM
 Kesto: 02.31
 Levy-yhtiö: Spinnin' Records
Tungevaagin muut singlet
| ”Stay” 2020 | ”Make You Happy” 2020 |   |
Make You Happy on norjalaisen DJ-tuottaja Tungevaagin musiikkikappale, jolla vierailee myös ruotsalaisartisti Richard Smitt. Sen julkaisi Spinnin' Records singlenä 15. toukokuuta 2020. Kappaleen ovat sanoittaneet Tungevaag, Kurt Gaasø, Marcus Svedin, T.L. Skoglund ja Tommy La Verdi, joista ensimmäinen myös tuotti sen.
Kappaleen musiikkivideo julkaistiin Spinnin' Recordsin YouTube-kanavalla singlen julkaisupäivänä. Videolla nähdään klippejä lukuisilta Tungevaagin ympäri maailmaa toteuttamilta reissuilta.
Kappalelista

Digitaalinen lataus
Make You Happy (mukana Richard Smitt) - 2:31
CD single
Make You Happy (mukana Richard Smitt) - 2:31
Make You Happy (mukana Richard Smitt) (Extended Mix) - 3:28
M. Karagátsis

| M>  Karagátsis |
| --- | --- |
 M. Karagátsisin muistomerkki Rapsánissa.
Henkilötiedot
Koko nimi:  Dimítrios Rodópoulos
Syntynyt: 1908 Ateena, Kreikka
Kuollut: 1960 (51–52 vuotta)
Kansalaisuus:  Kreikka
Ammatti:  kirjailija
Kirjailija
Äidinkieli: kreikka
Tuotannon kieli: kreikka
Pääteokset:  Junkermann
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Dimítrios Rodópoulos (kreik. Δημήτριος Ροδόπουλος), paremmin tunnettu kirjailijanimellään M. (Mítia) Karagátsis (kreik. Μ. (Μίτια) Καραγάτσης) (1908 Ateena, Kreikka – 1960 Ateena, Kreikka), oli kreikkalainen kirjailija.
Karagátsisin tunnetuimpia teoksia on Junkermann (1933), joka kertoo Tampereelta kotoisin olevasta Venäjän armeijan ratsumestarista Junkermannista. Seikkailujen jälkeen Junkermann päätyy Kreikkaan pankkiiriksi mutta palaa lopuksi kotikaupunkiinsa Tampereelle. Kirja on Kreikassa edelleen suosittu, ja siitä on tehty menestysnäytelmäkin.
Björn Forsén nostaa kirjan yhteydessä esiin F. Scott Fitzgeraldin teokset Kultahattu ja  Yö on hellä, joissa hän näkee yhtymäkohtia. Fitzgerald ei ollut tuolloin tunnettu Kreikassa eikä Karagátsis juuri osannut englantia, mutta Karagátsis on saattanut kuulla hänestä tuttaviltaan, tai sitten taustalla on saattanut olla aikakauden yhtenäinen ajatusmaailma.
Aiheesta muualla

Kuvia tai muita tiedostoja aiheesta M. Karagátsis Wikimedia Commonsissa
Magnavox Odyssey

| Magnavox Odyssey |
| --- | --- |


Kehittäjä:  Magnavox
Sukupolvi:  ensimmäinen sukupolvi
Julkaisu:  USA 1972UK 1973EU 1974JP 1974
Myydyt yksiköt:  330 000
Seuraaja:  Philips Videopac G7000
Lisää videopeliartikkeleitaVideopelien teemasivulla
Magnavox Odyssey oli maailman ensimmäinen kaupallinen, kotikäyttöön tarkoitettu televisiovastaanottimeen liitettävä pelikonsoli. Laitteen pääkehittäjä oli Ralph Baer, ja se tuli markkinoille vuonna 1972. Odysseytä myytiin yhteensä noin 350 000 kappaletta, mutta se jäi silti myöhempien kilpailijoidensa kuten Pong-koneiden varjoon.
ITL 200 maksoi 100 dollaria, mutta Magnavox-television oston yhteydessä sen sai 49,95 dollarilla. Ralph Baer olisi kuitenkin halunnut myydä konetta 19,95 dollarin hintaan.
Odysseyta myytiin vain Magnavoxin omissa liikkeissä ja asiakkaille kerrottiin sen toimivan vain Magnavoxin televisioilla. Tämä vale vaikutti laitteiden myyntiin.
Taustaa

Ralph Baer esitti jo vuonna 1951 televisiopelikoneen idean tuolloiselle työnantajalleen, televisiolaitteita valmistavalle Loral-yhtiölle, mutta idea tyrmättiin. Baer kuitenkin jatkoi kehitystyötä myöhemmin, työskennellessään sotilaselektroniikkaa valmistavassa Sanders Associates -suuryrityksessä. Vuonna 1968 hänellä oli valmiina prototyyppilaitteisto, niin kutsuttu Brown Box, jolla pystyi pelaamaan useita erilaisia pelejä. Prototyyppi oli huomattavasti lopullista tuotetta kehittyneempi ja sisälsi muun muassa piiristön, joka toteutti peleihin värillisen taustagrafiikan. Taustagrafiikka kuitenkin jätettiin pois lopullisesta Odysseystä kustannussyistä. Sotilasalan yrityksenä Sanders Associates ei ryhtynyt itse valmistamaan peliä, vaan lisensoi tekniikan kulutuselektroniikkaa valmistavalle Magnavoxille.
Tekniikka

Magnavox Odyssey ei sisältänyt suoritinta tai muistia, vaan pelit oli rakennettu itse laitteeseen elektroniikkaa käyttäen (transistoreilla, vastuksilla ja kondensaattoreilla.
Odyssey käytti kortteja, joissa oli pinnejä vaihtamaan peliasetuksia. 
Kortit sisälsivät peliohjelman sijaan joukon hyppylankoja (jumppereita), joilla konsolin kussakin pelissä tarvittavat osat aktivoitiin.
Peleihin liittyi muovikalvo, joka asetettiin televisioruudun päälle tuomaan grafiikkaa ja väriä. Varsinainen näyttö kuitenkin koostui valkoisista neliöistä (maila ja pallo) mustalla taustalla. 
Konsoli oli suunniteltu "pallo ja maila" -peleihin kuten Ping Pong, Table Tennis ja Volleyball.
Konsolin mukana tuli kuusi pelikorttia ja 12 lisäpeliä oli tarjolla.
Lisäksi saatavilla oli valopistooli, jonka mukana tuli kaksi pelimoduulia, jotka aktivoivat valopistoolia käyttävät pelit.
Pong-oikeudenkäynti

Magnavox Odysseyn prototyyppi oli messuilla esittelyssä vuonna 1972, jolloin Computer Space -kolikkopelin toinen toteuttaja Nolan Bushnell pääsi kokeilemaan sitä. Bushnell perusti pian Atarin, joka julkaisi samana vuonna Pong-kolikkopelin, joka muistutti läheisesti Baerin koneen pöytätennispeliä.
Magnavox haastoi Atarin myöhemmin oikeuteen väittäen Nolan Bushnellin kopioineen pelin idean heiltä. Oikeus päätti Magnavoxin olevan oikeassa ja määräsi Atarin maksamaan sille korvauksen pelin idean kopioimisesta.
Pelit

Koneen mukana tuli kuusi korttia, joilla pystyi vaihtamaan laitteen sisäänrakennettuja pelejä. Lisäksi oli saatavana Percepts, jonka sai vain lahjana koneen rekisteröintiä vastaan. Näiden lisäksi oli Shooting Gallery 1TL950, jonka hinta oli 24,95 dollaria. Settiä myytiin arviolta noin 25 000 kappaletta. Shooting Galleryyn kuului valokivääri sekä neljä eri peliä ja television ruudun päälle sijoitettavaa pelikalvoa. Pelit olivat Shootout, Shooting Gallery, Prehistoric Safari sekä Dogfight.
| --- | --- |
 Analogic  Baseball  Cat and Mouse  Football  Fun Zoo  Handball  Haunted House  Hockey  Invasion :  Roulette  Simon Says  Ski  States  Submarine  Table Tennis  Tennis  Volleyball  Wipeout(!)
Aiheesta muualla

Kuvia tai muita tiedostoja aiheesta Magnavox Odyssey Wikimedia Commonsissa
Ensimmäinen pelikonsoli valmistui 40 vuotta sitten (Arkistoitu – Internet Archive) (Iltasanomat 31.8.2012, tekstiartikkeli ja video)
Online Odyssey Museum (englanniksi)
Pong-Story – ensimmäisten pelikonsolien historiasta kertova sivusto (englanniksi)
Pong-Story: Magnavox Odyssey, the first video game system (englanniksi)
Ensimmäisen sukupolven pelikonsolit
APF TV Fun
Color TV Game
Coleco Telstar
Magnavox Odyssey
Magnavoxin / Philipsin Odyssey-tuotelinja
Pong
Video Pinball
Brown Box -prototyypin jäljennös.
Odysseyn ohjain.
M. Pajari

Tyyne Maria (Maija) Rautio, kirjailijanimi M. Pajari (6. helmikuuta 1900 Tampere – 26. heinäkuuta 1972 Helsinki) oli suomalainen kirjailija. Hän käytti lisäksi nimimerkkejä Taurus ja Urania.
Rautio kirjoitti myös lehtinovelleja ja laati horoskooppeja lehtiin.
Teoksia

Nimellä M. Pajari :
Elämä ja minä : suorasanaisia runoja.   Gummerus 1921, 2. painos 1922, 3. painos 1929
Töllistä vain y.m. kertomuksia.    Gummerus 1922
Hätähuuto : novelleja.    Gummerus 1923
Maa ja taivas : suorasanaisia runoja.   Gummerus 1923
Me luojat.    Gummerus 1924
Nimimerkillä Taurus :
Tunne itsesi ja ystäväsi : uusi horoskooppi-kirja kehdosta hautaan.    Nide, Hämeenlinna 1960 (uusi laitos ilmestyi nimellä Taivaanmerkit : Tunne itsesi ja ystäväsi, Taikajousi, Helsinki 1969)
Nimimerkillä Urania :
Tähtenne valitsee rakkauden tien : tähtiasentojen antamia viitteitä aviopuolison valitsemisessa : astrologi tutkii taivasta sellaisena kuin se ihmisen syntyessä oli, ja käsittäessään, mitä taivaalla silloin tapahtui, hän myöskin tietää, mitä ihmisen elämässäkin tapahtuu. Kokoelma Lukemista kaikille-lehdessä olleista kirjoituksista.     Ilmarinen, Helsinki 1947